DRS में बचे गुरबाज की फिफ्टी, डूप्लेसी बोल्ड हुए तो कमेंटेटर बोले- इतने गैप से तो ट्रक गुजर जाता
Kolkata Knight Riders Vs Royal Challengers Bangalore IPL Match Moments Update; Follow (KKR Vs RCB) Latest Photos and Video Updates on Dainik Bhaskar. इंडियन प्रीमियर लीग (IPL) में गुरुवार को कोलकाता नाइट राइडर्स ने रॉयल चैलेंजर्स बेंगलुरु को 81 रन से हरा दिया। ईडन गार्डन्स मैदान पर KKR ने पहली पारी में 203 रन बनाए
इंडियन प्रीमियर लीग (IPL) में गुरुवार को कोलकाता नाइट राइडर्स ने रॉयल चैलेंजर्स बेंगलुरु को 81 रन से हरा दिया। ईडन गार्डन्स मैदान पर KKR ने पहली पारी में 203 रन बनाए। जवाब में RCB 123 रन ही बना सकी। शार्दूल ठाकुर और स्पिनर्स टीम की जीत के हीरो रहे।
बॉलीवुड के किंग खान शाहरुख खान ने विराट कोहली के साथ झूमे जो पठान गाने पर डांस किया। रहमानुल्लाह गुरबाज ने DRS में बचने के बाद फिफ्टी लगाई और वरुण चक्रवर्ती ने अपनी ही बॉलिंग पर बेहतरीन कैच पकड़ा। फाफ डु प्लेसीस का विकेट देख कमेंट्रेटर बोले - इतने गैप से तो ट्रक भी गुजर जाता। मैच के ऐसे ही टॉप मोमेंट्स और उनका इम्पैक्ट आगे स्टोरी में हम जानेंगे। मैच रिपोर्ट पढ़ने के लिए यहां क्लिक करें... 
DRS में बचे गुरबाज ने जड़ी फिफ्टी 
KKR के ओपनर रहमानुल्लाह गुरबाज ने टीम को शानदार शुरुआत दिलाई, लेकिन पारी के 8वें ओवर में शाहबाज अहमद ने पहली ही गेंद पर उन्हें LBW कर दिया। गुरबाज इस वक्त 30 रन बनाकर बैटिंग कर रहे थे। उन्होंने बचने के लिए रिव्यू लिया, रिव्यू में दिखा कि बॉल गुरबाज के ग्लव्स से लगी थी। अंपायर को अपना फैसला बदलना पड़ा और गुरबाज नॉटआउट रहे।
इम्पैक्ट: गुरबाज इस DRS के बाद नाबाद रहे और IPL में अपनी पहली फिफ्टी जड़ी। वह 44 बॉल में 57 रन बनाकर कर्ण शर्मा का शिकार बने। लेकिन वह अपनी टीम को शुरुआती झटकों से उबार चुके थे।
2 बॉलर्स ने हैट्रिक चांस बनाए
पहली पारी में बेंगलुरु के 2 गेंदबाजों ने हैट्रिक चांस बनाए, यानी उन्होंने 2 बार लगातार गेंदों पर 2 विकेट लिए। पारी के चौथे ओवर की दूसरी और तीसरी गेंद पर डेविड विली ने मनदीप सिंह और वेंकटेश अय्यर को बोल्ड किया, लेकिन वे अगली गेंद पर विकेट लेकर अपनी हैट्रिक नहीं ले सके।
इसी पारी के 12वें ओवर में दूसरी और तीसरी बॉल पर लेग स्पिनर कर्ण शर्मा ने रहमानुल्लाह गुरबाज और आंद्रे रसेल को कैच आउट कराया। हालांकि, वे भी अगली गेंद पर विकेट लेकर अपनी हैट्रिक पूरी नहीं कर सके। कर्ण और विली दोनों ने 2-2 विकेट के साथ ही अपना स्पेल खत्म किया।
इम्पैक्ट: विली के विकेट ने कोलकाता को पावरप्ले में बैकफुट पर धकेला। कर्ण ने सेट बैटर गुरबाज और विस्फोटक बैटर आंद्रे रसेल के विकेट लिए। दोनों ही अगर पिच पर रहते तो स्कोर 30-40 रन ज्यादा भी हो सकता था।
रिंकू सिंह ने 101 मीटर का छक्का मारा 
KKR के बैटर रिंकू सिंह ने 19वें ओवर में हर्षल पटेल की गेंद पर 101 मीटर का छक्का मारा। ओवर की तीसरी बॉल हर्षल ने फुल टॉस फेंकी, रिंकू ने इस पर डीप मिड-विकेट की दिशा में 101 मीटर लंबा छक्का मार दिया। इस ओवर में उन्होंने एक-एक चौका और छक्का भी लगाया।
हालांकि रिंकू इसी ओवर में 46 रन के निजी स्कोर पर हर्षल की बॉल पर आउट हुए, लेकिन आउट होने से पहले वह शार्दूल ठाकुर के साथ 103 रन की पार्टनरशिप कर चुके थे।
इम्पैक्ट: रिंकू सिंह की पारी और उनकी शार्दूल ठाकुर के साथ पार्टनरशिप ने कोलकाता को 200 रन के पार पहुंचाया।
कोहली-प्लेसिस ऑफ ब्रेक के झांसे में आए, कमेंट्रेटर बोले- इतने गैप से तो ट्रक भी गुजर जाता
बेंगलुरु के दो सबसे बेहतरीन बल्लेबाज विराट कोहली और फाफ डु प्लेसिस ऑफ ब्रेक बॉल के झांसे में आ गए। विराट कोहली को सुनील नरेन और डुप्लेसिस को वरुण चक्रवर्ती ने एक जैसी ऑफ ब्रेक बॉल पर क्लीन बोल्ड कर दिया। गेंद और बल्ले के बीच फासले को देख कमेंट्रेटर बोले - इतने गैप से तो ट्रक भी गुजर जाता।
LBW के लिए DRS लिया, कैच आउट हो गया बैटर
दूसरी पारी में KKR के सुयश शर्मा ने बेंगलुरु के कर्ण शर्मा को फुलर लेंथ गेंद फेंकी। 15वें ओवर की इस बॉल पर कोलकाता ने LBW की अपील की। जिसे अंपायर ने नकार दिया। बॉलर ने LBW के लिए रिव्यू लिया।
रिप्ले में दिखा कि बॉल बैटर के पैड की बजाय बैट से लगी थी। अंपायर ने रिप्ले में देखा कि बैट से लगने के बाद स्लिप में खड़े फील्डर नीतिश राणा ने बॉल को कैच कर लिया था। इस कारण कर्ण शर्मा कैच आउट हो गए।
इम्पैक्ट: कर्ण शर्मा बेंगलुरु के 9वें विकेट के रूप में आउट हुए। उनके जाने के 3 ओवर बाद ही 18वें ओवर में टीम ऑलआउट हो गई। जिस कारण कोलकाता को 81 रन से जीत मिली।
वरुण चक्रवर्ती ने पकड़ा बेहतरीन कैच 
दूसरी पारी का 18वां ओवर कोलकाता के वरुण चक्रवर्ती फेंक रहे थे। ओवर की चौथी बॉल उन्होंने फुलर लेंथ फेंकी, बेंगलुरु के आकाश दीप ने बड़ा शॉट खेला। लेकिन बॉल शॉर्ट मिड-विकेट पर खड़ी हो गई। सर्कल में कोई फील्डर नहीं खड़ा था। ऐसे में वरुण खुद ही अपनी बॉलिंग पर कैच लेने पहुंचे गए।
वरुण ने बेहतरीन तरीके से गेंद को जज किया, उन्होंने विकेटकीपर रहमानुल्लाह गुरबाज को कैच लेने के लिए मना किया और डाइव मारकर कैच पकड़ लिया।
इम्पैक्ट: आकाश दीप बेंगलुरु के 10वें विकेट के रूप में आउट हुए। इस विकेट के बाद बेंगलुरु 81 रन से मैच हार गई और वरुण को मैच का चौथा विकेट मिला।
विराट ने शाहरुख के साथ किया डांस
बॉलीवुड सुपरस्टार और किंग खान के नाम से फेमस कोलकाता टीम के मालिक शाहरुख खान मैच देखने के लिए ईडन गार्डन्स स्टेडियम पहुंचे। बॉलीवुड एक्ट्रेस जूही चावला और शाहरुख की बेटी सुहाना खान भी इस दौरान मैच देखने पहुंचीं।
मैच के बाद शाहरुख ने क्रिकेट के किंग विराट कोहली और टीम के बाकी खिलाड़ियों से बात भी की। विराट और शाहरुख मैदान झूमे जो पठान गाने के डांस स्टेप्स पर भी थिरकते नजर आए।
अब देखें मैच के कुछ और इंटरेस्टिंग फोटोज...
क्रिकेट से जुड़ी ये खबरें पढ़ें...
कोलकाता ने बेंगलुरु को 81 रन से हराया:शार्दुल ठाकुर की फिफ्टी ने पलटा गेम; वरुण को 4, सुयश को 3 विकेट
इंडियन प्रीमियर लीग (IPL) में कोलकाता नाइट राइडर्स ने रॉयल चैलेंजर्स बेंगलुरु को 81 रन के बड़े अंतर से हरा दिया। ईडन गार्डन्स मैदान पर टॉस हारकर पहले बैटिंग करने उतरी KKR ने 20 ओवर में 7 विकेट पर 204 रन बनाए। जवाब में RCB 17.4 ओवर में 123 रन ही बना सकी। पढ़ें पूरी खबर
केन विलियमसन ODI वर्ल्ड कप से हो सकते हैं बाहर:IPL के पहले मुकाबले में चेन्नई के खिलाफ घुटने में चोट लगी थी, सर्जरी होगी
वनडे वर्ल्ड कप से पहले न्यूजीलैंड टीम को बड़ा झटका लगा है। टीम के स्टार प्लेयर केन विलियमसन घुटने की चोट की वजह से वनडे वर्ल्ड कप से बाहर हो सकते हैं। न्यूजीलैंड ने गुरुवार को इसकी जानकारी दी। पढ़ें पूरी खबर